26.8.2022 г.
BG
Официален вестник на Европейския съюз
C 322/7
— изразен аромат на зелени маслини и маслинови листа (медиана на признака „плодов аромат“ ≥ 2,5), — среден до интензивен горчив и пикантен вкус, изразен и хомогенен, с дълготраен послевкус (медиана на признаците „горчивина“ и „пикантност“ ≥ 3).
3.3.
Фуражи (само за продукти от животински произход) и суровини (само за преработени продукти) Основната суровина за производството на „Korčulansko maslinovo ulje“ са маслини от местните сортове Lastovka и Drobnica, като техният дял в маслото поотделно или заедно не трябва да е под 80 %.
За производството на „Korčulansko maslinovo ulje“ могат да се използват и други сортове, отглеждани в определения в точка 4 географски район, но техният дял не може да надвишава 20 % и не бива да влияе в значителна степен на качеството на продукта.
3.4.
Специфични етапи на производството, които трябва да бъдат осъществени в определения географски район Всички етапи на производство на „Korčulansko maslinovo ulje“ — от отглеждането и събирането на реколтата до преработката на маслините, трябва да се осъществяват в определения в точка 4 географски район.
3.5.
Специфични правила за рязане, настъргване, опаковане и др. на продукта, за който се отнася регистрираното наименование Складирането и пълненето на маслиновото масло в бутилки също трябва да се осъществяват в определения в точка 4 географски район с оглед запазването на органолептичните характеристики и качеството на продукта, които биха могли да бъдат влошени при преливането на маслото.
Всяко едно ненужно преливане на маслото извън определения географски район или продължителното транспортиране по море с оглед на ограничените транспортни връзки на о-в Корчула с континента биха могли да окажат негативно влияние върху качеството на маслото.
Поради това продуктът не може да бъде бутилиран извън определения географски район.
„Korčulansko maslinovo ulje“ се пуска на пазара в стъклени съдове (тъмно стъкло), чиято вместимост не надвишава 1 l.
Могат да се използват също така тенекиени съдове, предназначени за този вид продукти и с обем до 5 l, ако имат система за затваряне, която не може да бъде върната в първоначалното си състояние след отваряне.
3.6.
Специфични правила за етикетиране на продукта, за който се отнася регистрираното наименование Върху етикета на продукта трябва да се посочи годината на бране.
При пускането му на пазара върху всяка опаковка трябва да фигурира общностният знак.
Графичното представяне на общностния знак е показано по-долу.
Право да използват общностния знак при един и същи условия имат всички ползватели, които пускат на пазара продукт, отговарящ на спецификацията на продукта.
4.
Кратко определение на географския район Районът на производство на „Korčulansko maslinovo ulje“ обхваща целия о-в Корчула с общините Vela Luka, Blato, Smokvica, Čara, Račišće, Pupnat, Žrnovo, Korčula и Lumbarda.
На запад о-в Корчула е отделен от о-в Хвар от корчуланския проток, широк 15 km, на север е отделен от полуостров Пелешац от проток с широчина 2,5 km, а на юг — от о-в Ластово от проток с широчина 13 km.